नंदीग्राम फायरिंग : सुप्रीम कोर्ट में सुनवाई  
पश्चिम बंगाल के नंदीग्राम में चार साल पहले हुई पुलिस फायरिंग के मामले की सोमवार को सुप्रीम कोर्ट में सुनवाई है।
पश्चिम बंगाल के नंदीग्राम में चार साल पहले हुई पुलिस फायरिंग के मामले की सोमवार को सुप्रीम कोर्ट में सुनवाई है। 14 मार्च 2007 को नंदीग्राम में हुई पुलिस फायरिंग में 14 लोगों की मौत हुई थी और कई लोग घायल हुए थे।  कलकत्ता हाईकोर्ट के आदेश पर सीबीआई ने जांच की और अपनी रिपोर्ट में पुलिस को कठघरे में खड़ा किया। कलकत्ता हाईकोर्ट ने इस मामले में पश्चिम बंगाल सरकार को निर्देश दिया कि वो मारे गए 14 लोगों के घरवालों को पांच−पांच लाख रुपये, बलात्कार की शिकार महिलाओं को दो−दो लाख रुपये और घायलों को एक−एक लाख रुपये मुआवजा दे। हाईकोर्ट के इस फैसले को पश्चिम बंगाल सरकार ने सुप्रीम कोर्ट में चुनौती दी है।